
Narva Linnavalitsuse 04.06.1999 korralduse nr 1184-k punkti 1 muutmine 
1. Asjaolud ja menetluse käik

Narva linna administratiivterritooriumil asub hoonete kompleks, millele määrati 04.06.1999. a. korraldusega nr 1184-k aadress Juhkentali tn 14.  Eelnimetatud kompleks koosneb kahest teineteisega seotud hoone osast ja kuulub Ehitusregistri andmetel OÜ-le Westward ja OÜ-le VK Headus.

  Üks kompleksi hooneosa on kinnistu (katastritunnus 51101:007:0069), mis kuulub OÜ-le Westward. Teine osa erastamata maal asuvast hoonest kuulub kaasomandina OÜ-le Westward ja OÜ-le VK Headus, mis kinnitab 09.01.2009 asjaõigusleping nr 158. 
  See osa jäi erastamata seoses sellega, et maaeralduse dokumentatsioon ei vastanud maa erastamise ajal ehitisregistri andmetele (olemasolev maaeraldus ei ühtinud ehitusalaga), ning  seepärast erastati ainult osa Juhkentali tn 14 hoone alusest maast. Ülejäänud hooneosa aluse maa erastamiseks tuleb määrata sellele osale uus aadress.

OÜ Westward (reg. kood 10160578)  juhatuse liige Georgy Boyko ja OÜ VK Headus (reg. kod 10548839) juhatuse liige Pavel Vezikov esitasid 09.11.2009 avalduse, kus paluvad erastamata maal asuva hoone osale määrata aadress Raudsilla tänav 5a.
Lähtudes eelpoolmainitust tuleb muuta Narva Linnavalitsuse 04.06.1999 korralduse nr 1184-k  punkti 1.

2.   Õiguslikud alused
2.1   Haldusmenetluse (HMS) seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Seega võib antud linnavalitsuse korralduse vastuvõtmisel arvesse võtta alljärgnevaid HMS sätteid:   

2.1.1 HMS § 64 lõike 2 kohaselt haldusorgan otsustab haldusakti muutmise kaalutlusõiguse  kohaselt, kui seadus ei keela haldusakti muuta või ei kohusta haldusakti muuta. 

2.1.2 HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

2.2   Vastavalt HMS §70 lõikele 1 muudetakse haldusakt iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.

2.3  Kohaliku omavalitsuse korralduse seadus §30 lõike 1 punkti 3 kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
2.4    Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l  järgi kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel.

2. Otsus
Muuta Narva Linnavalitsuse 04.06.1999 korralduse „Postiaadressi omistamine„ nr 1184-k punkti 1  sõnastada järgmises redaktsioonis: 

         „ 1. Määrata skeemil näidatud hooneosadele (endine aadress Raudsilla tn 5) uued  aadressid:   Raudsilla tänav 5;  Raudsilla tänav 5 a; Juhkentali tänav 14 ja Juhkentali tänav 14 a“.

4. Rakendussätted
4.1 Käesolev korraldus jõustub seadusega sätestatud korras.

4.2 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

